วันนี้มาฉลองสอบเสร็จ และมาทริปล่าโปเกม่อน ผ่านชลบุรีจึงต้องขอลองแวะร้านป้าอ่อนตามคำล่ำลือซักหน่อยค่ะ

วิ่งตามปักหมุดมาเลย เจอร้านอยู่ในรั้วศาลเจ้า มีที่นั่งประมาณ 8 โต๊ะ คนเยอะมากกกกกก วันนี้คนเยอะถึงขนาดต้องไปยืมเก้าอี้ของศาลเจ้ามาเสริมเลยทีเดียว รออาหารนานเป็นชั่วโมงเลยค่ะ

อาหารที่สั่งวันนี้จะสั่งเป็นแบบกับข้าว
- ปูผัดน้ำพริกเผา (300.-) ปูแกะมาเรียบร้อยผัดน้ำพริกเผาแบบน้ำเจิ่งๆ รสชาติออกหวานนำมาเลยค่ะ
- กั้งกระเทียมพริกไทย (300.-) กั้งแกะมาเรียบร้อยผัดกระเทียมแบบหมูกระเทียมตามสั่ง คือแบบน้ำๆ เนื้อนิ่มๆ ไม่ได้ทอดมาแบบที่คิด รสชาติเผ็ดร้อนพริกไทย แต่ไม่รุ้ทำไมทานแล้วรู้สึกเลี่ยนๆ
- หอยจ้อ 10 เม็ด (150.-) เป็นจ้อปูนะ คิดว่า ทานเนื้อปูเป็นต่อนๆ อร่อยดีค่ะ

รวมๆ แล้วด้วยความที่ตั้งความหวังไปเยอะ แต่จริงๆ ต้องเข้าใจว่าเป็นร้านแบบตามสั่งทั่วไปแต่เมนูเป็นอาหารทะเลเท่านั้นเองค่ะ ความอร่อยจึงมาจากรสชาติวัดถุดิบที่สดและหวานค่ะ